CELEX: 32021D0936
Language: lt
Date: 2021-06-03 00:00:00
Title: Komisijos įgyvendinimo sprendimas (ES) 2021/936 2021 m. birželio 3 d. dėl buitinių skalbyklių ir skalbyklių-džiovyklių darniųjų standartų, parengtų Reglamento (ES) 2019/2023 ir Deleguotojo reglamento (ES) 2019/2014 įgyvendinimui užtikrinti

2021 6 10   
               
               
                  LT
               
               
                  Europos Sąjungos oficialusis leidinys
               
               
                  L 204/42
               
            
         KOMISIJOS ĮGYVENDINIMO SPRENDIMAS (ES) 2021/936
         2021 m. birželio 3 d.
         dėl buitinių skalbyklių ir skalbyklių-džiovyklių darniųjų standartų, parengtų Reglamento (ES) 2019/2023 ir Deleguotojo reglamento (ES) 2019/2014 įgyvendinimui užtikrinti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     pagal Europos Parlamento ir Tarybos direktyvos 2009/125/EB (2) 9 straipsnio 2 dalį valstybės narės turi pripažinti, kad gaminys, kuriam taikyti darnieji standartai, kurių nuorodų numeriai paskelbti Europos Sąjungos oficialiajame leidinyje, atitinka visus aktualius taikytinos įgyvendinimo priemonės, susijusios su tokiais standartais, reikalavimus. Komisijos reglamento (ES) 2019/2023 (3) 4 straipsnyje ir III priede nustatyti atitinkami buitinėms skalbyklėms ir skalbyklėms-džiovyklėms taikomi matavimo ir skaičiavimo reikalavimai;
                  
               
                     (2)
                  
                  
                     vadovaujantis Europos Parlamento ir Tarybos reglamento (ES) 2017/1369 (4) 13 straipsniu, pagal to reglamento 16 straipsnį priėmus deleguotąjį aktą, kuriuo nustatomi konkretūs ženklinimo reikalavimai, Komisija Europos Sąjungos oficialiajame leidinyje turi paskelbti nuorodas į darniuosius standartus, kurie atitinka aktualius deleguotojo akto matavimo ir skaičiavimo reikalavimus. Kai tokie darnieji standartai taikomi vertinant gaminio atitiktį, daroma prielaida, kad modelis atitinka aktualius deleguotajame akte nustatytus matavimo ir skaičiavimo reikalavimus. Komisijos deleguotojo reglamento (ES) 2019/2014 (5) 3 straipsnyje ir IV priede nustatyti atitinkami buitinėms skalbyklėms ir skalbyklėms-džiovyklėms taikomi matavimo ir skaičiavimo reikalavimai;
                  
               
                     (3)
                  
                  
                     Įgyvendinimo sprendimu C(2020)4329 (6) Komisija paprašė Europos standartizacijos komiteto (CEN), Europos elektrotechnikos standartizacijos komiteto (Cenelec) ir Europos telekomunikacijų standartų instituto (ETSI) peržiūrėti galiojančius darniuosius buitinių indaplovių, buitinių skalbyklių ir buitinių skalbyklių-džiovyklių standartus, siekiant užtikrinti reglamentų (ES) 2019/2022 ir (ES) 2019/2023 ir deleguotųjų reglamentų (ES) 2019/2017 ir (ES) 2019/2014 įgyvendinimą;
                  
               
                     (4)
                  
                  
                     remdamasis Įgyvendinimo sprendime C(2020)4329 išdėstytu prašymu, Cenelec peržiūrėjo darniuosius standartus EN 60456:2016 ir EN 50229:2015, kad būtų atsižvelgta į mokslo ir technikos pažangą. Taip buvo priimtas pakeitimas EN 60456:2016/A11:2020 ir naujas darnusis standartas EN IEC 62512:2020 su pakeitimais, padarytais standartu EN IEC 62512:2020/A11:2020;
                  
               
                     (5)
                  
                  
                     Komisija kartu su Cenelec įvertino, ar darnieji standartai EN 60456:2016 su pakeitimais, padarytais standartu EN 60456:2016/A11:2020, ir EN IEC 62512:2020 su pakeitimais, padarytais standartu EN IEC 62512:2020/A11:2020, atitinka Įgyvendinimo sprendime C(2020) 4329 išdėstytą prašymą;
                  
               
                     (6)
                  
                  
                     darnieji standartai EN 60456:2016 su pakeitimais, padarytais standartu EN 60456:2016/A11:2020, ir EN IEC 62512:2020 su pakeitimais, padarytais standartu EN IEC 62512:2020/A11:2020, atitinka reglamentuojamus reikalavimus, nustatytus Reglamente (ES) 2019/2023 ir Deleguotajame reglamente (ES) 2019/2014;
                  
               
                     (7)
                  
                  
                     darniųjų standartų EN 60456:2016 ir EN IEC 62512:2020 ZA.4.9 ir ZA.4.10 punktai į paskelbimą neturėtų būti įtraukti, nes tuose punktuose nurodomas Europos standartizacijos leidinių CLC/TS 50577 ir CLC/TS 50707:2019 taikymas. Europos standartizacijos leidinių nuoroda darniajame standarte yra nesuderinama su darniųjų standartų pobūdžiu. Reglamento (ES) Nr. 1025/2012 2 straipsnio 1 ir 2 punktuose apibrėžti Europos standartizacijos leidiniai ir darnieji standartai yra dvi skirtingos priemonės, kuriomis siekiama skirtingų tikslų. Tokia nuoroda prieštarauja ir Įgyvendinimo sprendime C(2020)4329 išdėstytam prašymui, apimančiam tik darniuosius standartus;
                  
               
                     (8)
                  
                  
                     taikant Deleguotąjį reglamentą (ES) 2019/2014 darniųjų standartų EN 60456:2016 ir EN IEC 62512:2020 ZZA.1 lentelės skiltis „Pastabos*“, o taikant Reglamentą (ES) 2019/2023 tų standartų ZZB.1 lentelės skiltis „Pastabos*“ dėl jų nesuderinamumo su pagrindinės norminės standartų dalies reikalavimais ir dėl teisinio neapibrėžtumo, susijusio su tų skilčių išnašose nurodytos atitikties prielaidos teisinio poveikio aiškinimu, į šį paskelbimą turėtų būti neįtrauktos;
                  
               
                     (9)
                  
                  
                     todėl tikslinga darniųjų standartų EN 60456:2016 su pakeitimais, padarytais standartu EN 60456:2016/A11:2020, ir EN IEC 62512:2020 su pakeitimais, padarytais standartu EN IEC 62512:2020/A11:2020, nuorodas Europos Sąjungos oficialiajame leidinyje paskelbti su apribojimu;
                  
               
                     (10)
                  
                  
                     darnusis standartas EN 60456:2016 su pakeitimais, padarytais standartu EN 60456:2016/A11:2020, pakeičia darniuosius standartus EN 60456:2016 ir EN 60704–2-4:2012, kurių nuorodos paskelbtos Komisijos pranešimu 2016/C 416/01 (7). darnusis standartas EN IEC 62512:2020 su pakeitimais, padarytais standartu EN IEC 62512:2020/A11:2020, pakeičia darnųjį standartą EN 50229:2015 su pataisomis, padarytomis standartu EN 50229:2015/AC:2016, kurio nuoroda paskelbta Komisijos pranešimu 2016/C 416/02 (8). Todėl tuos pranešimus tikslinga panaikinti;
                  
               
                     (11)
                  
                  
                     atitiktis darniajam standartui prielaidą dėl atitikties Sąjungos derinamuosiuose teisės aktuose nustatytiems atitinkamiems reikalavimams leidžia daryti nuo to darniojo standarto nuorodos paskelbimo Europos Sąjungos oficialiajame leidinyje dienos. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Buitinių skalbyklių ir skalbyklių-džiovyklių standartų, parengtų Deleguotojo reglamento (ES) 2019/2014 įgyvendinimui užtikrinti ir išvardytų šio sprendimo I priede, nuorodos su apribojimu skelbiamos Europos Sąjungos oficialiajame leidinyje.
            Buitinių skalbyklių ir skalbyklių-džiovyklių standartų, parengtų Reglamento (ES) 2019/2023 įgyvendinimui užtikrinti ir išvardytų šio sprendimo II priede, nuorodos su apribojimu skelbiamos Europos Sąjungos oficialiajame leidinyje.
         
         
            2 straipsnis
            Pranešimai 2016/C 416/01 ir 2016/C 416/02 panaikinami.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. birželio 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
         
            (3)  2019 m. spalio 1 d. Komisijos reglamentas (ES) 2019/2023, kuriuo pagal Europos Parlamento ir Tarybos direktyvą 2009/125/EB nustatomi buitinių skalbyklių ir skalbyklių-džiovyklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (ES) Nr. 1015/2010 (OL L 315, 2019 12 5, p. 285).
         
            (4)  2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1).
         
            (5)  2019 m. kovo 11 d. Komisijos deleguotasis reglamentas (ES) 2019/2014, kuriuo Europos Parlamento ir Tarybos reglamentas (ES) 2017/1369 papildomas buitinių skalbyklių ir skalbyklių-džiovyklių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 1061/2010 ir Komisijos direktyva 96/60/EB (OL L 315, 2019 12 5, p. 29).
         
            (6)  2020 m. liepos 1 d. Komisijos įgyvendinimo sprendimas C(2020)4329 dėl standartizacijos prašymo Europos standartizacijos komitetui, Europos elektrotechnikos standartizacijos komitetui ir Europos telekomunikacijų standartų institutui, susijusio su buitinių indaplovių, buitinių skalbyklių ir buitinių skalbykių-džiovyklių ekologinio projektavimo ir energijos vartojimo efektyvumo ženklinimo reikalavimais, siekiant užtikrinti Komisijos reglamentų (ES) 2019/2022 ir (ES) 2019/2023 ir Komisijos deleguotųjų reglamentų (ES) 2019/2017 ir (ES) 2019/2014 įgyvendinimą.
         
            (7)  Komisijos pranešimas, parengtas įgyvendinant Komisijos reglamentą (ES) Nr. 1015/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių skalbyklių ekologinio projektavimo reikalavimai, ir Komisijos deleguotąjį reglamentą (ES) Nr. 1061/2010, kuriuo papildoma Europos Parlamento ir Tarybos direktyva 2010/30/ES nustatant buitinių skalbyklių ženklinimo energijos vartojimo efektyvumo etikete reikalavimus (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 416, 2016 11 11, p. 1).
         
            (8)  Komisijos informacija, parengta įgyvendinant Komisijos direktyvą 96/60/EB, įgyvendinančią Tarybos direktyvą 92/75/EEB, dėl energijos sunaudojimo parodymo ženklinant buitines kombinuotas skalbimo ir džiovimo mašinas (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 416, 2016 11 11, p. 3).
      
      
         
            I PRIEDAS
            Darnieji standartai, parengti Deleguotojo reglamento (ES) 2019/2014 įgyvendinimui užtikrinti
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 60456:2016
                        Buitinės skalbimo mašinos. Eksploatacinių charakteristikų matavimo metodai
                        EN 60456:2016/A11:2020
                        Apribojimas: į šį paskelbimą neįtraukiamos šios standarto dalys:
                        
                                    a)
                                 
                                 
                                    ZA.4.9 ir ZA.4.10 punktai;
                                 
                              
                                    b)
                                 
                                 
                                    ZZA.1 lentelės skiltis „Pastabos*“.
                                 
                              
                  
                        2.
                     
                     
                        EN IEC 62512:2020
                        Buitinės elektrinės skalbyklės-džiovyklės. Eksploatacinių charakteristikų matavimo metodai
                        EN IEC 62512:2020/A11:2020
                        Apribojimas: į šį paskelbimą neįtraukiamos šios standarto dalys:
                        
                                    a)
                                 
                                 
                                    ZA.4.9 ir ZA.4.10 punktai;
                                 
                              
                                    b)
                                 
                                 
                                    ZZA.1 lentelės skiltis „Pastabos*“.
                                 
                              
                  
      
      
         
            II PRIEDAS
            Darnieji standartai, parengti Deleguotojo reglamento (ES) 2019/2023 įgyvendinimui užtikrinti
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 60456:2016
                        Buitinės skalbimo mašinos. Eksploatacinių charakteristikų matavimo metodai
                        EN 60456:2016/A11:2020
                        Apribojimas: į šį paskelbimą neįtraukiamos šios standarto dalys:
                        
                                    a)
                                 
                                 
                                    ZA.4.9 ir ZA.4.10 punktai;
                                 
                              
                                    b)
                                 
                                 
                                    ZZB.1 lentelės skiltis „Pastabos*“.
                                 
                              
                  
                        2.
                     
                     
                        EN IEC 62512:2020
                        Buitinės elektrinės skalbyklės-džiovyklės. Eksploatacinių charakteristikų matavimo metodai
                        EN IEC 62512:2020/A11:2020
                        Apribojimas: į šį paskelbimą neįtraukiamos šios standarto dalys:
                        
                                    a)
                                 
                                 
                                    ZA.4.9 ir ZA.4.10 punktai;
                                 
                              
                                    b)
                                 
                                 
                                    ZZB.1 lentelės skiltis „Pastabos*“.